Okinawa (film)

Okinawa (originaltittel: Halls of Montezuma) er en amerikansk krigsfilm fra 1951 regissert av Lewis Milestone. Filmen er satt til Stillehavskrigen under andre verdenskrig og skildrer løytnant Carl Andersons og hans kompanis innsats under erobringen av den japansk-kontrollerte stillehavsøya Okinawa. Hovedrollen spilles av Richard Widmark, mens sentrale biroller spilles av Richard Boone, Jack Palance og Karl Malden.

Filmen er i farger.

Om filmen 
Okinawa innbragte $2,6 millioner i USA.

Den amerikanske filmkritikeren Leonard Maltin har gitt den 3 av 4 stjerner.

Robert Wagner hadde sin film-debut i Okinawa.

Handlingsreferat 
Under andre verdenskrig forbereder en bataljon seg på å lande på en stor øy holdt av japanerne i Stillehavet. Oberstløytnant Gilfillan advarer soldatene om at dette kommer til å bli et tøft oppdrag, og at de har fått ordre om å ta japanske fanger for å skaffe informasjon om de japanske befestningene. På skipet stiller løytnant Carl A. Anderson, en kjemi-lærer fra det sivile liv, spørsmålstegn til sin tidligere student, korporal Stuart Conroy, som klager over at han er syk og ikke kan slåss. Carl forsikrer ham om at han har vist mot tidligere, og kan gjøre det igjen. 

Carl og troppen hans har slåss helt siden Guadalcanal, og nå er det bare syv menn igjen av den opprinnelige troppen deres. Selv om Doc oppfordrer Carl til å få behandling i USA, nekter Anderson å forlate soldatene sine og han ønsker Doc skal forsyne ham med smertestillende stoff. De amerikanske soldatene går i land på stranden, til tross for kraftig motstand fra japanerne. Det går fire dager og soldatene blir stadig mer nervøse av den konstante trusselen om skjulte japanske snikskyttere. En dag forsøker soldatene å ta over en åsrygg, men blir slått tilbake av japanske raketter. 

Anderson møter andre offiserer ved bataljonens hovedkvarter, og Gilfillan forteller om problemer med å få tak i fanger og skaffe informasjon fra dem. Sersjant Randolph Johnson, en japansk-talende lingvist som bruker psykologi i avhør av fanger, stiller spørsmål til en krigsfange som blir kalt "Willie"

Gilfillan får orde om at neste amerikanske angrep mot åsene skal skje innen ni timer, og Willie informerer Johnson om at de japanske soldatene som holder en hule i området er villige til å overgi seg. Ledsaget av Randolph og krigskorrespondent sersjant Dickerman fører Carl en patrulje med seks soldater til hulen, men de blir tatt i bakhold. De klarer å ta noen japanerne til fange, inkludert en såret offiser, og Carl finner et kart på den sårede offiseren. Anderson tar fangene til hovedkvarteret, men den skadde offiseren begår Seppuku med en kniv han stjal fra Randolph. De amerikanske soldatene havner deretter i et kappløp mot tiden, for å ta over kontroll over den japanske rakett-basen før neste angrep slår til.

I rollene 
Richard Widmark .... løytnant Carl Anderson
Jack Palance .... Pigeon Lane
Reginald Gardiner .... sersjant Randolph Johnson
Robert Wagner .... menig Coffman
Karl Malden .... PHM2 C.E. «Doc» Jones
Richard Hylton .... korporal Stuart Conroy
Richard Boone .... løytnant Colonel Gilfillan
Skip Homeier .... menig «Pretty Boy» Riley
Don Hick .... løytnant Butterfield
Jack Webb .... korrespondent Sergeant Dickerman
Bert Freed .... menig Slattery
Neville Brand .... sersjant Zelenko
Martin Milner .... menig Whitney
Philip Ahn .... Nomura

Referanser

Eksterne lenker 
 

Krigsfilmer fra USA
Filmer om andre verdenskrig
Filmer lagt til maritimt miljø
Filmer fra 1951
Engelskspråklige filmer
Filmer lagt til Stillehavet